Camopi

Camopi is en Gemeen in Franzöösch-Guayana, Frankriek. Nöömt is de Gemeen na’n Stroom Camopi, de dör de Gemeen flütt.

Von dat Rebeed her is dat de drüddgröttste Gemeen in ganz Frankriek, von de Inwahnertall her aver blots en lüttje. Dat gifft blots 0,18 Inwahners op’n Quadraatkilometer.

 Geografie 

De Gemeen liggt in dat Binnenland un in’n Süüdoosten von Franzöösch-Guayana. De Gemeen liggt an’n Stroom Oyapock un hett Andeel an dat Bargland von Guayana. Wichtige Strööm blangen den Oyapock sünd de Camopi un de Yaloupi.

De Navergemenen sünd Saint-Georges un Régina in’n Noorden, dat Município Oiapoque (Bundsstaat Amapá in Brasilien) in’n Oosten un Süden, op en lütt Enn in’n Süden dat Município Laranjal do Jari (Amapá, Brasilien) in’n Süüdwesten un Maripasoula in’n Westen.

 Historie 

De indigenen Inwahners von dat Rebeed sünd de Tekos un de Wayãpi. De Europäers sünd toeerst in dat Rebeed kamen, as se in de Midd von dat 18. Johrhunnert en Mission anleggt hebbt an de Steed, an de de Camopi in’n Oyapock münnt.

Von 1930 bet 1946 hett de Gemeen to dat Territorium Inini höört un von 1951 bet 1969 to dat Arrondissement Inini.

 Weblenken 

Kategorie:Franzöösch-Guayana